Държавен вестник, бр. 32, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  32
(4) Всяка съществена промяна в сроковете 
и условията на схемата за предоставяне на 
възнаграждения въз основа на акции трябва 
да бъде предварително одобрена с решение на 
общото събрание на акционерите на друже­
ството, на което се предоставя информация 
относно всички условия на предложената 
промяна, включително и на ефекта от нея. 
(5) Публично дружество без предварител­
но одобрение от общото събрание на акционе­
рите не може да предостави на членовете на 
управителните и контролните органи опция 
за записване на акции по цена, по-ниска от 
пазарната цена на акциите на датата, на ко­
ято цената се определя, или по средна цена 
за определен брой дни, предхождащ датата, 
на която се определя цената на упражняване 
на опцията, ако предоставянето на такива 
опции е допустимо по закон или съгласно 
устава на дружеството.
(6) Алинеи 1 – 4 не се прилагат по от­
ношение на одобрени от общото събрание 
на акционерите схеми за предоставяне на 
възнаграждения, в които участват при сходни 
условия служителите на дружеството или 
служителите на негово дъщерно дружество.
Чл. 19. (1) Материалите за общото събра­
ние на акционерите във връзка с решението 
по чл. 18, ал. 1 трябва да съдържат:
1. пълно описание на схемата за пре­
доставяне на възнаграждения въз основа 
на акции на дружеството и имената на ли­
цата, които ще участват в нея, както и на 
прилагането є в рамките на политиката за 
възнагражденията;
2. начина, по който дружеството ще 
осигури акциите, които се задължава да 
предостави на членовете на управителни­
те и контролните органи, като изрично се 
посочи дали дружеството ще ги купи, дали 
ги притежава, или ще издаде нови акции;
3. преглед на разходите на дружеството 
за предоставянето на възнаграждения въз 
основа на акции.
(2) Решението на общото събрание на ак­
ционерите по чл. 18, ал. 1 трябва да съдържа 
пълно описание на схемата за предоставяне 
на възнаграждения въз основа на акции на 
дружеството.
Чл. 20. (1) Публичното дружество може 
да създаде комитет по възнагражденията, 
чиито членове се избират от общото събра­
ние на акционерите измежду членовете на 
надзорния съвет на дружеството, съответно 
на съвета на директорите, ако не са изпъл­
нителни членове. 
(2) Комитетът по възнагражденията се 
състои най-малко от три лица, като поне 
половината от членовете на комитета по 
възнагражденията трябва да са независими 
по смисъла на чл. 116а, ал. 2 от Закона за 
публичното предлагане на ценни книжа. 
(3) Най-малко един от членовете на ко­
митета по възнагражденията трябва да има 
познания и опит в областта на политиката 
по отношение на възнагражденията.
Чл. 21. (1) Комитетът по възнагражде­
нията:
1. изготвя и предлага на надзорния съ­
вет, съответно на съвета на директорите, 
за одобрение:
а) политиката за възнагражденията на 
членовете на управителния съвет, съответ­
но на изпълнителните директори от съвета 
на директорите, която следва да обхваща 
всички форми на обезщетения, включително 
и на постоянните възнаграждения, схеми­
те за възнагражденията им и плащанията, 
свързани с прекратяване на договорите им;
б) индивидуалните възнаграждения на 
членовете на управителния съвет, съответно 
на изпълнителните директори от съвета на 
директорите, в съответствие с политиката за 
възнагражденията на дружеството и оценка­
та за работата на изпълнителния директор;
2. дава препоръки на управителния съвет, 
съответно на изпълнителните директори от 
съвета на директорите, при определянето на 
възнагражденията на служителите на други 
ръководни длъжности в администрацията 
на публичното дружество;
3. следи нивото и структурата на въз­
награжденията на служителите на други 
ръководни длъжности в администрацията 
на публичното дружество въз основа на 
информация, предоставена от управителния 
съвет, съответно от изпълнителните дирек­
тори от съвета на директорите.
(2) При изпълнение на функциите си 
комитетът по възнагражденията може да 
използва услугите на консултант с цел по­
лучаване на информация относно пазарни 
стандарти за системи за възнаграждения.
(3) Когато публичното дружество не 
създава комитет по възнагражденията, 
органът, който разработва политиката за 
възнагражденията, прилага съответно ал. 1 
и 2 и чл. 22.
Чл. 22. (1) Комитетът по възнагражде­
нията най-малко веднъж в годината прави 
преглед на политиката по отношение на 
възнагражденията на членовете на упра­
вителния съвет, съответно на изпълнител­
ните директори от съвета на директорите, 
включително политиката по отношение на 
възнагражденията въз основа на акции и 
нейното прилагане.
(2) Комитетът по възнагражденията трябва 
да упражнява функциите си независимо и 
добросъвестно.
(3) С оглед осигуряване получаването 
на обективни консултации комитетът по 
възнагражденията може да използва услу­
гите на консултант, който не е ангажиран с